Simon (fornavn)

**Simon** er et mannsnavn som er særlig utbredt i den jødiske og kristne kulturen. Navnet betyr «Han (Gud) er hørt» eller «oppstoppernese».

## Etymologi
*Simon* er en latinsk form av det greske navnet *Simeon* (Σίμων) som var den helleniserte formen av det hebraiske *Sjimon* (*šimn*), med betydningen «Han (Gud) er hørt». På gresk fantes også navnet Simon dannet fra ordet *simós*, som betyr «oppstoppernese». Det greske originalnavnet Simon og den greske oversettelsen Simon fra hebraisk Simeon blandes noe i litteraturen.

Simon kan også være en norsk eller svensk variant av Sigmund.

Det tilsvarende kvinnenavnet er Simone.

Simon brukes også som etternavn og forekommer i en lang rekke formvarianter, blant annet i de norske dialektnavnene Simen, Simo og Simå, kvinnenavnene Simone, Simona, Simonette og Simonetta og det engelske etternavnet Simons.

## Utbredelse
*Simon* er nevnt i 71 vers i Bibelen, og er dermed blant de hundre oftest nevnte navnene i Bibelen.

*Simon* er kjent i islandsk allerede fra rundt 1100, og kom til Norge som døpenavn omkring 1140. *Simon* var et vanlig navn i Norge i middelalderen. Over 90 forskjellige personer med navnet er nevnt i Regesta Norvegica. 
*Simen* var et vanlig mannsnavn i Norge på 1500-tallet. Navnet ble skrevet som *Simenn*, *Symenn*, *Symen* og *Simen*. Over 180 personer med navnet er nevnt i norske lensrekneskapsbøker 1548-1567. Formen *Simon*, også skrevet *Simonn*, var mindre brukt, med kun 39 personer nevnt. 
Navnet var noe brukt i norsk på 1700-tallet og i 1890-åra, men har vært mest populært fra 1990-årene. Formen *Simen* har vært mer populær de siste årene.

I England var *Simon* mye brukt fra 1200-tallet fram til 1700-tallet, og igjen rundt 1970-årene.

I Sverige har *Simon* vært mest brukt fra 1980-årene.

Simon har vært et vanlig kallenavn og nøytral personbetegnelse i flere faste uttrykk både på dansk og svensk. For eksempel ble «Rødesimon» i dansk på 1800-tallet brukt som synonym til Gammelerik eller Fanden. Den milde vestaviden kunne på tilsvarende måte kalles «Simon Slikmund», mens «Simon Videkendt» var betegnelse på en person som var kjent eller kjente mange. I Sverige betydde «doktor Simon» fra 1500- og 1600-tallet en dominerende og herskesyk hustru. Seinere ble frierbetegnelsen «Simon i Sälle» også navn på en vanlig julelek både i Sverige og Finland.

Simon har i dag stor utbredelse i den vestlige verden.

|}

## Simon på andre språk
Lista viser noen former av navnet Simon på andre språk.
* Hebraisk – סימון – Schimon – Shimon
* Arabisk – سايمون
* Armensk – Սիմոն
* Tysk – Simon
* Engelsk – Simon
* Fransk – Simon
* Italiensk – Simone
* Kroatisk – Šimun
* Spansk – Simón
* Portugisisk – Simão
* Polsk – Szymon
* Bulgarsk – Симеон
* Russisk: Семён (Semjon), Simonko
* Finsk: Simo

## Kjente personer med navnet Simon og beslektede navn
Personene i listene er ordnet kronologisk etter fødselsår.

### Norske

* Simon Skalp (død 1161), høvding
* Simon Slåttvik (1917–2001), skiløper
* Simen Skjønsberg (1920–1993), journalist og forfatter
* Per Ditlev-Simonsen (født 1932), politiker, ordfører i Oslo fra 1995 til 2007
* Kari Simonsen (født 1937), skuespiller
* Simon Flem Devold (1929–2015), journalist (egentlig Helge Flem Devold) 
* Bjørn Erik Simensen (1947–2025), journalist og operasjef
* Jørn Simen Øverli (født 1950), visesanger
* Jan Simonsen (1953–2019), stortingspolitiker
* Helge Atle Simonnes (født 1955), avisredaktør
* Simen Agdestein (født 1967), sjakkspiller
* Simone Larsen (født 1970), tysk-norsk popsanger
* Ernst Simon Glaser (født 1975), norsk cellist, Rikskonsertenes Årets unge solist 2002
* Simon Stranger (født 1976), forfatter

### Utenlandske

* Simo Häyhä (1095–2002), finsk skarpskytter
* Simonides fra Keos (ca. 556–469 f.Kr.), gresk skald 
* Simeon, sønn av Jakob og Lea i Bibelen, grunnla en av Israels stammer
* Simon, Jesu bror
* Simon fra Kyrene, bibelsk person som bar Jesu kors.
* Simon Magus, samaritansk trollmann og kjetter, opphavsmann til simoni
* Simon Peter, Jesu disippel
* Simon seloten, Jesu disippel
* Symeon (390-459), syrisk asket , «Simeon på søylen“
* Simon Bening (1483–1561), flamsk bokmaler
* Simon Dach (1605–1659), tysk dikter
* Simon Usjakov (1626–1686), russisk ikonmaler
* Pierre-Simon Laplace (1749&ndash;1827), fransk matematiker og astronom
* Simon Bolivar (1783–1830), Bolivias grunnlegger
* Michel Simon (1895–1975), fransk skuespiller
* Georges Simenon (1903–1989), belgisk forfatter
* Simone de Beauvoir (1908–1986), fransk filosof og forfatter
* Simon Wiesenthal (1908–2005), østerriksk nazijeger
* Simone Simon (1910–2005), fransk skuespiller
* Claude Simon (1913–2005), fransk forfatter
* Simon Spies (1921–1984), dansk forretningsmann og grunnlegger av reisebyrå
* Simone Signoret (1921–1985), fransk skuespiller og forfatter
* Cesar Simon (1932–1998), spansk poet
* Nina Simone (1933–2003), amerikansk sanger
* Paul Simon (1941–), amerikansk popmusiker og låtskriver, del av duoen Simon and Garfunkel
* Carly Simon (1945–), amerikansk låtskriver og popartist
* Gene Simmons (1949–), amerikansk bassist i rockegruppa Kiss
* Simon Cowell, (1959–), britisk talentspeider og artistutvikler
* Simon Ammann (1981–), sveitsisk skihopper.
* Simon Lipkin (1986–), britisk skuespiller

### Fiktive personer
* Simon Darre, Kristins forlovede i Sigrid Undsets romantrilogi om Kristin Lavransdatter
* Simo i støa, hovedperson i et humoristisk dikt av Jakob Sande
* Simen, romantittel og figur i flere bøker av humoristen Kjell Aukrust
* Grød-Simon, dansk oversettelse av Alf Prøysens trollgubbe Grautgramsen
* Simon Templar, britisk rollefigur i TV-serien Helgenen på 1960-tallet
* Simon fra floden (*Simon du Fleuve*), fransk tegneseriehelt i flere album som utkom på 1970-tallet
* Simon Black, romanhelt i flere spenningsromaner av Ivan Southall fra 1950-tallet
* Simon & Simon, amerikansk fjernsynsserie fra 1980-tallet om to detektiver
* Simon the Sorcerer er et videospill og hovedpersonen i spillet fra 1993 og framover.
* Simon er hovedperson i fire barnebøker om Simon og Kaia skrevet av Gro Dahle på 1990-tallet

## Annet
 

* Simoni (*simonia* på latin) er å handle med kirkelige embeter. Denne formen for korrupsjon er oppkalt etter trollmannen Simon Magus som ifølge Ap.gj. 8.18–24 ville kjøpe makten til å meddele Den hellige ånd.
* Saint-Simon er en fransk hertugtittel. Den mest kjente tittelbæreren er diplomaten og memoarforfatteren Louis de Rouvroy, hertug av Saint-Simon (1675–1755).
* Simon-strømbryter er en gammel type strømbryter brukt ved høye spenninger.
* Simonsurt er et gammelt navn på urteplanten rosekattost eller *malva alcea* på latin. Urten var ansett for å hjelpe mot øyesykdommer, og ble derfor oppkalt etter Bibelens Simeon som priset seg lykkelig over å ha fått se Jesus. Simonsurt ble kalt  *simonsört* på svensk, *simonsurt* på dansk, *simonswurz* eller *simeonskraut* på tysk og også *herba simeonis* eller *herba st. simeonis* på latin.
* «Simon says» er en populær engelsk lek for barn. Leken tilsvarer den norske «Kongen befaler» og går ut på å adlyde befalinger, men bare hvis de innledes med de rette ordene «Simon says».
* Simon-Binet-testen er den første intelligenstesten, oppkalt etter franskmennene Alfred Binet og Theodore Simon.
* Det er flere norske bedrifter med Simonsen-navnet, blant annet den tidligere elektronikkbedriften Simonsen Telecom som produserte mobiltelefoner på 1990-tallet.

## Navnedag
*Simon* har navnedag i flere land, oftest 28. oktober. Den norske navnedagen er .

## Referanser


## Se også
* Simoni
* Sigmund

## Eksterne lenker
* Søk i statistikk over bruken av navn i Norge 2005
* Oppslagsordet «Simon» i ''Nordisk familjebok'' fra 1917 (på svensk)
* Oppslagsordet «Simon» i ''Ordbog over det danske sprog'' (bruk som benevnelse i dansk)
*